ΗΧΟΣ FM 94.2 Μουσικό Ραδιόφωνο

23ο κυνήγι θησαυρού Χρωμοναστηρίου
2023-08-13 09:00 - 23:30 (Europe/Athens) | Χρωμοναστήρι, Ρέθυμνο

Ο Νίκος Καρκάνης στα Αγγελιανά
2023-08-12 22:00 - 23:30 | Αγγελιανά, Δήμος Μυλοποτάμνου
Η Αθλητική Ομάδα Αρκάδι Αγγελιανών σας προσκαλεί στην χοροέσπεριδα που διοργανώνει το Σάββατο 12 Αυγούστου και ώρα 22:00 στην Πλατεία του χωριού.
Θα μας διασκεδάσει ο Νίκος Καρκάνης με το συγκρότημα του！

Μιχάλης Ι. Κουνάλης & Λευτέρης Γεωργιλαδάκης στην Ελεύθερνα
2023-08-12 22:00 - 23:30 | Ελεύθερνα
Ο Πολιτιστικός Σύλλογος Ελεύθερνας σας προσκαλεί στην χοροέσπεριδα που διοργανώνει το Σάββατο 12 Αυγούστου και ώρα 21:00 στο προαύλιο χώρο του Δημοτικού Σχολείου.
Θα μας διασκεδάσει ο Μιχάλης Ι. Κουνάλης με το συγκρότημα του！
ΕΙΣΟΔΟΣ :15 ευρώ (πλήρες μενού) Παιδικό :10 ευρώ (πλήρες μενού)
Για κρατήσεις στα τηλέφωνα: 6974658761– 6948832434

Χοροεσπερίδα του ΑΟ Ποσειδών Γερανίου
2023-08-12 21:30 - 23:30 | Γεράνι
Το Σάββατο 12 Αυγούστου 2023 και ώρα 21:30 θα πραγματοποιηθεί η ετήσια χοροεσπερίδα του ΑΟ Ποσειδών Γερανίου στο Δημοτικό σχολείο Γερανίου.
Θα σας διασκεδάσουν ο Δημήτρης και ο Μιχάλης Κουνάλης με το συγκρότημα τους.
Τιμή εισόδου 20€ με πλήρες μενού και ένα ποτό.
Παιδικό μενού 10€, είσοδος για παιδιά έως 12 ετών δωρεάν.
Τηλέφωνα κρατήσεων 6978015970 – 6944539266

Χοχλιδοβραδιά στην Κρύα Βρύση
2023-08-12 21:00 - 23:30 | Κρύα Βρύση, Δήμος Αγ. Βασιλείου
Ο Πολιτιστικός Σύλλογος Κρύας Βρύσης “ΟΙ 35 ΕΘΝΟΜΑΡΤΥΡΕΣ” διοργανώνει το Σάββατο 12 Αυγούστου και ώρα 21.00 Χοχλιδοβραδιά στην πλατεία του χωριού.
Θα μας διασκεδάσουν ο Γιώργος Βρανάς κ ο Γιάννης Μιχάλας με το συγκρότημα τους.
Τιμή εισόδου: 12€ με πλήρες παραδοσιακό μενού

Ο Καραγκιόζης δάσκαλος του καράτε
2023-08-12 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Μια νέα κωμωδία με άρωμα Ανατολής, για παιδιά από 2 έως 102 χρονών, γεμάτη γέλιο, τραγούδι και πολλά ευτράπελα, έρχεται από τον Καραγκιόζη του Μακρή!
Μεγάλοι μπελάδες έχουν προκληθεί με το άνοιγμα της σχολής καράτε απέναντι από το Σεράι. Ο Πασάς, οι αξιωματικοί και οι στρατιώτες του γίνονται συχνά θύματα των ευέξαπτων και νευρικών Κινέζων μαχητών. Ο φόβος για την εξάπλωση του φαινομένου σε ολόκληρη την πόλη έχει αρχίσει να συζητιέται! Λύση ψάχνουν μα δεν βρίσκουν! Μέχρι που ο αξιωματικός του Σεραγίου βρίσκει τον Χατζαηβάτη… Η γέννηση ενός θρύλου του καράτε είναι γεγονός. Η συνέχεια στον μπερντέ!

Η παράσταση θεάτρου σκιών “Ο Καραγκιόζης δάσκαλος του Καράτε” παρουσιάζεται στην Κρήτη, σύμφωνα με το πρόγραμμα που ακολουθεί:

ΗΡΑΚΛΕΙΟ Τετάρτη 9 Αυγούστου 2023 Στο κηποθέατρο “Μ. Χατζιδάκις” στις 9 το βράδυ
ΣΗΤΕΙΑ Παρασκευή 11 Αυγούστου 2023 Στο άλσος Χλουβεράκη, στις 9 το βράδυ
ΡΕΘΥΜΝΟ Σάββατο 12 Αυγούστου 2023 Στο θέατρο “Ερωφίλη”, στις 9 το βράδυ
ΧΑΝΙΑ Κυριακή 13 Αυγούστου 2023 Στο θέατρο Λενταριανών, στις 9 το βράδυ
ΚΑΣΤΕΛΛΙ ΚΙΣΣΑΜΟΥ Δευτέρα 14 Αυγούστου 2023 Στο πέτρινο θέατρο στα Νωπήγεια, στις 9 το βράδυ
ΑΓΙΟΣ ΝΙΚΟΛΑΟΣ Πέμπτη 17 Αυγούστου 2023 Στο θερινό σινεμά “Χριστίνα”, στις 8 το βράδυ
ΙΕΡΑΠΕΤΡΑ Παρασκευή 18 Αυγούστου 2023 Στο 3ο γυμνάσιο, στις 9 το βράδυ
ΑΝΩ ΑΡΧΑΝΕΣ Σάββατο 19 Αυγούστου 2023 Στο θερινό σινεμά “Ο Παράδεισος” στις 9 το βράδυ.

Γεν. είσοδος 6€
Προπώληση εισιτηρίων: viva.gr
Πληροφορίες – κρατήσεις: 6951 219739 & 6942 939699

Κρητική βραδιά από τον Α.Ο. Σπηλίου
2023-08-12 21:00 - 23:30 | Σπήλι
Κρητική χοροεσπερίδα με τον Κωστή Σαριδάκη στο Σπήλι Δήμου Αγ. Βασιλείου το Σάββατο 12 Αυγούστου 2023.
Διοργάνωση Αθλητικός Όμιλος Σπηλίου

Κρητικό γλέντι με το Νικομανώλη Νύκταρη
2023-08-12 21:00 - 23:30 | Σωματάς
Κρητικό γλέντι με το Νικομανώλη Νύκταρη και το συγκρότημα του διοργανώνει ο Πολιτιστικός Σύλλογος στο Σωματά Δήμου Ρεθύμνου.
Είσοδος 15€ με πλήρες μενού.
Τηλέφωνο κρατήσεων 6973 344 633

Χοροεσπερίδα στη Βισταγή
2023-08-12 21:00 - 23:30 | Βισταγή, Δήμος Αμαρίου, Ρέθυμνο
Ο Πολιτιστικός Σύλλογος Βισταγής διοργανώνει το Σάββατο 12 Αυγούστου χοροεσπερίδα που θα μας διασκεδάσει το συγκρότημα του Πέτρου Μαρούλη.
Ώρα Έναρξης 21:00
Για περισσότερες πληροφορίες : 6975826097 ή 6977135312

Κρητική καντάδα στην Κυριάννα
2023-08-12 21:00 - 23:00 | Κυριάννα
Κρητική παραδοσιακή καντάδα στα σοκάκια του χωριού, με τους Βαγγέλη Κιμιιωνή και Κλέαρχο Μανωλιούδη, διοργανώνει στην Κυριάννα Ρεθύμνου ο Πολιτιστικός Σύλλογος του χωριού.

Μουσική παράσταση «Τραγουδάκια στον αφρό»
2023-08-12 20:30 - 23:30 | Πέραμα
Η μουσική παράσταση «Τραγουδάκια στον αφρό» θα πραγματοποιηθεί το Σάββατο 12 Αυγούστου 2023 στο Πέραμα, στα πλαίσια των εκδηλώσεων Ταλλαία 2023 που διοργανώνει ο Δήμος Μυλοποτάμου.
Θα τραγουδήσουμε, θα ακούσουμε ιστορίες και να συνταξιδέψουμε σε μια υπέροχη καλοκαιρινή βραδιά με συνοδοιπόρους την Βαλεντίνα Παπαδημητράκη και το Λεωνίδα Μαριδάκη.
Μια παράσταση για μικρούς και μεγάλους!

Εκδήλωση μνήμης και τιμής για τους πεσόντες ήρωες του δήμου Αγ. Βασιλείου
2023-08-12 10:30 - 12:30 | μελαμπες, Δήμος Αγίου Βασιλείου
Η Ομοσπονδία Συλλόγων π. Επαρχίας Αγίου Βασιλείου Ρεθύμνου «Ο Πρέβελης» θα πραγματοποιήσει εκδήλωση μνήμης και τιμής για τους πεσόντες ήρωες του δήμου Αγίου Βασιλείου, το Σάββατο 12 Αυγούστου 2023, και ώρα 09:00 π.μ. στον Ιερό Ναό των Τεσσάρων Μαρτύρων Μελάμπων.
Η εκδήλωση γίνεται με την υποστήριξη της Περιφέρειας Κρήτης και του Δήμου Αγίου Βασιλείου.
Πρόγραμμα
– 09.00: Αρχιερατική Λειτουργία στον Ι.Ν. Τεσσάρων Μαρτύρων Μελάμπων, χοροστατούντος του Σεβασμιωτάτου Μητροπολίτου Λάμπης – Συβρίτου και Σφακίων κ.κ. Ειρηναίου
– 10.30: Επιμνημόσυνη Δέηση
– 10.40: Χαιρετισμός του Σεβασμιωτάτου Μητροπολίτου Λάμπης – Συβρίτου και Σφακίων κ.κ. Ειρηναίου
– 10.50: Χαιρετισμός του προέδρου του τοπικού συμβουλίου Μελάμπων, Κωνσταντίνου Βασιλάκη
– 10.55: Χαιρετισμός του προέδρου της Ομοσπονδίας Συλλόγων π. Επαρχίας Αγίου Βασιλείου «Ο Πρέβελης», Μανώλη Δριδάκη
– 11.00: Ομιλία με θέμα «Μνήμης Λυσιτελές» από τον κ. Νικόλαο Ξεξάκη, ομότιμο καθηγητή της Θεολογικής Σχολής του Εθνικού και Καποδιστριακού Πανεπιστημίου Αθηνών
– 11.15: Κατάθεση στεφάνων στο Ηρώο Μελάμπων
– 11.30: Κρητικό κέρασμα στον χώρο του Πολιτιστικού Συλλόγου Μελάμπων

Πανηγύρι στα Ρούστικα με τον Πέτρο Μαρούλη
2023-08-11 22:00 - 23:30 | Ρούστικα
Ο Πολιτιστικός Σύλλογος Ρουστίκων σας προσκαλεί στην ετήσια χοροεσπερίδα του που θα λάβει χώρα την Παρασκευή 11 Αυγούστου 2023 στην κεντρική πλατεία του χωριού!
Θα μας διασκεδάσει το συγκρότημα του Πέτρου Μαρούλη.
Τιμή εισόδου 15€ με πλήρες μενού και ποτό.
Τηλ. κρατήσεων: 697657376

Συναυλία στο Σπήλι Ρεθύμνου με τους Magic De Spell
2023-08-11 21:30 - 23:30 | Σπήλι
Magic de Spell. Συναυλία στο Σπήλι Ρεθύμνου

Ένα live εφ´ όλης της ύλης, με διαχρονικά και εμβληματικά τραγούδια, αλλά και τα πιο πρόσφατα. Στις 11 Αυγούστου, ώρα 21:30 «Διακοπές στο Sarajevo», «Εμένα οι φίλοι μου είναι μαύρα πουλιά», στον προαύλιο χώρο του Γυμνασίου Σπηλίου , στη γενέτειρα του ντράμερ και ιδρυτικού μέλους Θοδωρή Βλαχάκη.

Σκηνοθεσία, Γιάννης Μαράκης.
Διοργάνωση, Πολιτιστικός Σύλλογος Γυναικών Σπηλίου (υπό την αιγίδα της Περιφέρειας Κρήτης).
Είσοδος ελεύθερη

DZINGOVIC live
2023-08-11 21:30 - 23:30 | Θέατρο Μυθωδία, Γεράνι
Ο Θανάσης Dzingovic είναι ένας μουσικός με πλούσια δράση και σημαντικές συνεργασίες στο ενεργητικό του. Ιδρυτικό μέλος των Σούπερ Στέρεο όπου υπογράφει τους στίχους και τη μουσική και με τους οποίους έχουν κυκλοφορήσει τρεις δισκογραφικές δουλειές, κιθαρίστας των B-Movies του Παύλου Παυλίδη από το 2008 ως το 2015, μέλος της ορχήστρας του Γιάννη Χαρούλη από το 2015 ως σήμερα, παραγωγός σε πολλά indie σχήματα της Θεσσαλονίκης κ.α.

Το 2021 κυκλοφόρησε τον πρώτο του προσωπικό δίσκο μέσω της Veego Records, ο οποίος κέρδισε τις εντυπώσεις χάρη στις γλυκιές μελωδίες και τις πλούσιες ενορχηστρώσεις,το προσωπικό του ύφος και την ταξιδιάρική ατμόσφαιρά του. Ο δίσκος περιλαμβάνει 7 κομμάτια ελληνόφωνης ψυχεδελικής indie-pop καθώς και μία διασκευή του εμβληματικού κομματιού Ἁύριο Πάλι᾽ του Νίκου Γκάτσου και του Δήμου Μούτση.

Στα πλαίσια των εμφανίσεών στην Κρήτη θα παρουσιάσει τα κομμάτια αυτού του δίσκου όπως κι επίσης καινούριο υλικό που αναμένεται να κυκλοφορήσει σύντομα.

Στη σκηνή μαζί του θα είναι οι μουσικοί:
Εύα Ντούρου-πλήκτρα
Ορέστης Μπενέκας-μπάσο
Βασίλης Μπαχαρίδης- τύμπανα
Στον ήχο ο Παναγιώτης Ριζόπουλος.
Προπώληση viva.gr και βιβλιοπωλείο Κλαψινάκης

ΜΗΔΕΙΑ του Ευριπίδη
2023-08-11 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
ΘΕΑΤΡΟ «ΕΡΩΦΙΛΗ»
ΡΕΘΥΜΝΟ

ΜΗΔΕΙΑ του Ευριπίδη
Μετάφραση: Μίνως Βολανάκης
Σκηνοθεσία: Λέα Μαλένη
Μουσική: Θέμης Καραμουρατίδης
Χορηγός επικοινωνίας: ΗΧΟΣ FM 94.2
Θεϊκή καταγωγή, απόγονος του Ήλιου.
Ξένη. Προδομένη. Πρόσφυγας. Γυναίκα.
Πιστή στην αιώνια τιμή των όρκων. Πέρα από κάθε λογική και νόμο.

ΠΑΡΑΣΚΕΥΗ 11 ΑΥΓΟΥΣΤΟΥ

Η ΜΗΔΕΙΑ του Ευριπίδη παρουσιάζεται σε μεγάλη περιοδεία σε όλη την Ελλάδα, με την Μαρία Κίτσου στο ρόλο της Μήδειας και τον Φάνη Μουρατίδη στο ρόλο του Ιάσονα, σε σκηνοθεσία της Λέας Μαλένη.
Η ΜΗΔΕΙΑ αναδείχτηκε από τον Ευριπίδη σε διαχρονικό σύμβολο της αιώνιας μάχης ανάμεσα στα δύο φύλα. Μια τραγωδία πάθους, ένα εναλλασσόμενο παιχνίδι ισορροπίας μεταξύ ζωής και θανάτου, με άξονα και επίκεντρο τον έρωτα. Μια τραγική ιστορία που έμεινε διαχρονική στους αιώνες.
Ο Ευριπίδης, μάρτυρας της προσφυγιάς, της απώλειας και του πολέμου και διαχρονικός προφήτης της αλήθειας, γράφει για τις καταστρεπτικές συνέπειες του ανεξέλεγκτου πάθους στον άνθρωπο, της περιθωριοποίησης και του αποκλεισμού.
Η αρχετυπική πάλη μεταξύ αρσενικού και θηλυκού και η σύγκρουση ανάμεσα στην αρχέγονη πίστη των όρκων και τον στείρο ορθολογισμό, αναδεικνύει την εικόνα μιας κοινωνίας με συγκεκριμένο υλιστικό προσανατολισμό. Μια αναγωγή στην Αθήνα της εποχής και στην επεκτατική πολιτική παντός καιρού, που σκοτώνει τα παιδιά της στο βωμό της δύναμης, της εξουσίας και του κέρδους.
Υπόθεση:
Ο Ιάσονας αποφασίζει να εγκαταλείψει τη Μήδεια, για να παντρευτεί τη Γλαύκη, κόρη του βασιλιά της Κορίνθου, Κρέοντα, διεκδικώντας μερίδιο στην εξουσία. Ο Κρέοντας αποφασίζει να εξορίσει τη Μήδεια και τα παιδιά από την πόλη, με τη συναίνεση του πατέρα τους. Μετά την προδοσία του Ιάσονα και την καταπάτηση των όρκων, η Μήδεια, αποφασίζει να τον εκδικηθεί, εμπλέκοντας και τα παιδιά στα σχέδιά της για εκδίκηση, στέλνοντάς τα να προσφέρουν θανάσιμα δώρα στη νέα βασιλική σύζυγο του πατέρα τους: χρυσό πέπλο και χρυσό στεφάνι. Εκείνη τα φοράει και πεθαίνει. Όπως πεθαίνει κι ο Κρέοντας, μόλις την παίρνει στην αγκαλιά του. Η Μήδεια σκοτώνει τα παιδιά της, επιβιβάζεται σε άρμα-δώρο του Ήλιου που το οδηγούν φτερωτοί δράκοντες και καταφεύγει στην Αθήνα.
Σκηνοθετικό σημείωμα:
Η ισορροπία του σύμπαντος έχει διαταραχθεί. Το αίμα ξεπληρώνεται με αίμα. Άλλη μια επώδυνη θυσία πρέπει να γίνει για να καθαρίσει την προηγούμενη και να επαναφέρει την κοσμική τάξη. Η Μήδεια γνωρίζει. Έχει την κατάρα της Σοφίας, έχοντας ποτίσει με το αίμα του Προμηθέα απ’ τα βουνά του Καυκάσου τα βότανα των ιερών τελετών της.
Ξένη. Προδομένη. Πρόσφυγας.
Γυναίκα- τρόπαιο, όχημα εξουσίας για έναν άντρα που τη χρησιμοποιεί μόνο για να πετύχει τον σκοπό του.
Η αιώνια πάλη μεταξύ αρσενικού και θηλυκού και η σύγκρουση ανάμεσα στην αρχέγονη πίστη των όρκων και τον στείρο ορθολογισμό, ενδεικτικό μιας κοινωνίας με συγκεκριμένο υλιστικό προσανατολισμό. Μια αναγωγή στην Αθήνα της εποχής και στην επεκτατική πολιτική παντός καιρού, που σκοτώνει τα παιδιά της στο βωμό της δύναμης, της εξουσίας και του κέρδους.
Τα αρχέτυπα παραμένουν αρχέτυπα, σ’ έναν μύθο που εκσυγχρονίζεται, με σημείο Μηδέν το Σήμερα· σε μιαατέρμονη, καταραμένη πάλη επιβίωσης του ανθρώπινου γένους, όπως αυτήν που σηκώνει στους ώμους του ο Σίσυφος, ως αποτέλεσμα της τιμωρίας του από τους Θεούς.
(Λέα Μαλένη)

Διανομή:
ΜΗΔΕΙΑ: Μαρία Κίτσου
ΙΑΣΟΝΑΣ: Φάνης Μουρατίδης
ΤΡΟΦΟΣ: Ελένη Καστάνη
ΠΑΙΔΑΓΩΓΟΣ: Θοδωρής Κατσαφάδος
ΑΙΓΕΑΣ: Βαγγέλης Αλεξανδρής
ΚΡΕΟΝΤΑΣ: Λαέρτης Μαλκότσης
ΑΓΓΕΛΟΣ: Αλμπέρτο Φάις

ΧΟΡΟΣ:
Αλίκη Αβδελοπούλου, Στέλλα Ράπτη, Έλενα Χατζηαυξέντη, Μυρτώ Παπά Αργυροπούλου
Γωγώ Παπαϊωάννου, Μυρτώ Καστρινάκη Μεϊτάνη

Συντελεστές:
Μετάφραση: Μίνως Βολανάκης
Σκηνοθεσία:Λέα Μαλένη
Μουσική: Θέμης Καραμουρατίδης
Σκηνικά:Γιώργος Γαβαλάς
Κοστούμια: Kλαιρ Μπρέισγουελ
Κίνηση: Φρόσω Κορρού
Σχεδιασμός Φωτισμού: Νίκος Σωτηρόπουλος
Μουσική Διδασκαλία: Χρίστος Θεοδώρου
Βοηθός Σκηνοθέτη: Σταυριάνα Καδή
Βοηθός σκηνογράφου: Νικόλας Κανάβαρης
Βοηθός ενδυματολόγου:Κυράννα Γκιόκα
Διαφήμιση – Social Media: RenegadeMedia/ΒασίληςΖαρκαδούλας
Φωτογραφίες: Ελίνα Γιουνανλή
Παραγωγή: Θεατρικές Επιχειρήσεις Τάγαρη
Οργάνωση Παραγωγής: Ντόρα Βαλσαμάκη

Ώρα έναρξης : 9.30 μμ
Προπώληση εισιτηρίων : Viva.gr & ΣΗΜΕΙΑ ΠΡΟΠΩΛΗΣΗΣ

Χοροεσπερίδα του Αθλητικού Ομίλου Μελιδονίου ΤΑΛΩΣ
2023-08-11 21:00 - 23:30 | Μελιδόνι
Χοροεσπερίδα με το Σήφη Τσουρδαλάκη (λύρα), το Χρήστο Τζανιδάκη (μαντολίνο) και το Δημητρη Παπαδομανωλάκη (λαούτο) διοργανώνει την Παρασκευή 11 Αυγούστου στο Μελιδόνι Μυλοποτάμου ο Αθλητικός Όμιλος Μελιδονίου “ΤΑΛΩΣ”, με είσοδο ελεύθερη.

Live με τον Παύλο Μελή και την παρέα του
2023-08-11 20:30 - 23:30 | Ταβέρνα Gorgona, Πλακιάς
Αυτήν την Παρασκευή 11 Αυγούστου, live στον Πλακιά και στο «Gorgona» με κρητικά και λαϊκά τραγούδια με τους ποιοτικούς παίκτες :
Παύλος Μελής
Χρήστος Μαρκαντώνης
Στέλιος Ηλιάκης

Μιχάλης Ι. Κουνάλης και Λευτέρης Γεωργιλαδάκης live
2023-08-10 22:00 - 23:30 | κέντρο Μύθος, Ρέθυμνο, Αδελιανός Κάμπος
Ο Μιχάλης Ι. Κουνάλης και ο Λευτέρης Γεωργιλαδάκης με το συγκρότημά τους, θα μας διασκεδάσουν στην Ταβέρνα Μύθος.

Χοροεσπερίδα με τον Χρύσανθο Μακράκη στα Κεραμωτά
2023-08-10 21:30 - 23:30 | Κεραμωτά, Δήμος Μυλοποτάμνου
Ο Πολιτιστικός Σύλλογος Κεραμωτών σας προσκαλεί στην χοροέσπεριδα που διοργανώνει την Πέμπτη 10 Αυγούστου και ώρα 21:30 στην αίθουσα του Πολιτιστικού Συλλόγου Κεραμωτών

Θα μας διασκεδάσει ο Χρύσανθος Μακράκης με το συγκρότημα του！
ΕΙΣΟΔΟΣ : Ελεύθερη

Για κρατήσεις στα τηλέφωνα: 698 3734 064

Συναυλία κρητικής μουσικής με Γιώργο Φασούλα και Κώστα Καλλέργη
2023-08-10 21:30 - 23:30 | Μουρτζανά, Δήμος Μυλοποτάμνου
Συναυλία κρητικής μουσικής με τους Γιώργο Φασούλα και Κώστα Καλλέργη θα πραγματοποιηθεί στα Μουρτζανά Μυλοποτάμου την Πέμπτη 10 Αυγούστου.
Η συναυλία πραγματοποιείται στο πλαίσιο του Φεστιβάλ Ταλλαία 2023 που πραγματοποιεί ο Δήμος Μυλοποτάμου, με διοργάνωση του Πολ. Συλλόγου Μουρτζανών – Δήμου Μυλοποτάμου.

Συναυλία με τους Νίκο Συνολάκη και Ηλία Γιαλιτάκη
2023-08-10 21:00 - 23:30 | Δημοτικός Κήπος, Ρέθυμνο
Ημερ/νίες
10/08/2023

Τοποθεσία
Δημοτικός Κήπος Ρεθύμνου, Ρέθυμνο

Θεατρική παράσταση "Κόντρα στον άνεμο: Η ιπτάμενη περιπέτεια της Τίρα"
2023-08-10 21:00 - 23:00 | Κυριάννα
Ο Πολιιστικός Σύλλογος Κυριάννας παρουσιάζει την παιδική παράσταση «Κόντρα στον άνεμο: Η ιπτάμενη περιπέτεια της Τίρα» από την ομάδα Hippo.
Η θεατρική ομάδα Hippo παρουσιάζει το έργο Κόντρα στον άνεμο: Η ιπτάμενη περιπέτεια της Τίρα, μια σουρεαλιστική περιπέτεια μυστηρίου για παιδιά, σε κείμενα και σκηνοθεσία των Φώτη Δούσου και Αλέξανδρου Ράπτη. Το κείμενο αναφέρεται σε ένα κομμάτι της γενικότερης οικολογικής κρίσης που δεν είναι ιδιαίτερα γνωστό: τον τρόπο που επηρεάζει τη ζωή των αποδημητικών πουλιών η φωτορύπανση, αλλά και η εκχέρσωση των δασών.
Πρόκειται για μια συναρπαστική παράσταση με άφθονα κωμικά αλλά και λυρικά στοιχεία, κατά τη διάρκεια της οποίας άνθρωποι και ζώα θα πρέπει να συνεργαστούν όλοι μαζί «για ένα καλύτερο αύριο», καθώς αποδεικνύεται ότι το κέρδος και τα μεγάλα οικονομικά συμφέροντα είναι η πρώτη αιτία για την καταστροφή της φύσης.
Η ομάδα Hippo, συνεχίζοντας το ιδιαίτερο είδος του σωματικού θεάτρου που έχει επινοήσει (kinemo), δημιουργεί μια παράσταση με κυρίαρχα στοιχεία την έντονη σωματικότητα, την υψηλή ενέργεια, τη ζωντανή μουσική και την ιδιαίτερη κινησιολογία, προσφέροντας ένα πληθωρικό ψυχαγωγικό θέαμα.
Ιδέα: Σίσσυ Ιγνατίδου
Κείμενο, σκηνοθεσία: Αλέξανδρος Ράπτης, Φώτης Δούσος
Δραματουργία, βοηθός σκηνοθετών: Δημήτρης Καλακίδης
Σχεδιασμός εκπαιδευτικού δράματος: Σίσσυ Ιγνατίδου
Μουσική: Αλέξανδρος Ράπτης
Σκηνικά, κοστούμια: Κατερίνα Χατζοπούλου
Φωτισμοί: Αποστόλης Κουτσιανικούλης
Κινησιολογία: Μίκα Στεφανάκη
Ηθοποιοί, εμψυχωτές: Σίσσυ Ιγνατίδου, Δάφνη Μουτζίκου, Βιβή Τσόρμπα, Αλέξανδρος Ράπτης
Οργάνωση παραγωγής: Αλέξανδρος Ράπτης
Στον προαύλιο χώρο της εκκλησίας της Κοιμήσεως της Θεοτόκου στην Κυριάννα
Πέμπτη 10 Αυγούστου, 21.00.
Είσοδος ελεύθερη.

2023-08-10 20:30 - 22:00 | Θέατρο Ερωφίλη, Λόφος Φορτέτζα, Ρέθυμνο
«ΤΟ ΠΑΡΤΙ ΤΗΣ ΠΕΠΠΑ»
Η ΝΕΑ ΕΠΙΣΗΜΗ ΘΕΑΤΡΙΚΗ ΠΑΡΑΣΤΑΣΗ
ΕΡΧΕΤΑΙ ΣΤΗΝ ΚΡΗΤΗ

στο ΘΕΑΤΡΟ ΕΡΩΦΙΛΗ
(ΦΡΟΥΡΙΟ ΦΟΡΤΕΤΖΑ)
στο ΡΕΘΥΜΝΟ
την Πέμπτη 10/8 στις 8:30μ.μ.
——————————————————————————
Χορηγός επικοινωνίας: ΗΧΟΣ FM 94.2
ΜΙΑ ΠΑΡΑΣΤΑΣΗ ΠΟΥ ΘΑ ΕΝΘΟΥΣΙΑΣΕΙ ΤΟΥΣ ΜΙΚΡΟΥΣ ΦΙΛΟΥΣ ΤΗΣ ΠΕΠΠΑ ΚΑΙ ΘΑ ΜΕΙΝΕΙ ΓΙΑ ΠΑΝΤΑ ΣΤΗΝ ΚΑΡΔΙΑ ΤΟΥΣ

Βασισμένη στην ομώνυμη βραβευμένη σειρά της EntertainmentOne (eOne) PeppaPig

Η αγαπημένη ηρωίδα όλων των παιδιών Η ΠΕΠΠΑ ΤΟ ΓΟΥΡΟΥΝΑΚΙ
Παρουσιάζει τη νέα της επίσημη θεατρική παράσταση
“ΤΟ ΠΑΡΤΙ ΤΗΣ ΠΕΠΠΑ”
Με εντυπωσιακά κοστούμια και υπέροχη μουσική.
Με ολοκαίνουρια ανασχεδιασμένα κοστούμια και σκηνικά σε μία νέα ιστορία με 10 χαρακτήρες μασκώτ από την πασίγνωστη τηλεοπτική σειρά της Entertainment One.
Στη νέα θεατρική παράσταση θα δούμε και θα διασκεδάσουμε με την Πέππα και τον Τζωρτζ, την Μαμά Γουρουνίτσα και τον Μπαμπά Γουρουνάκη, την Γιαγιά Γουρουνίτσα και τον Παππού Γουρουνάκη, τη Σούζυ Προβατίνα, τον ΠέντροΠόνυ , τον Έντμοντ Ελέφαντα και τη δασκάλα Μαντάμ Γαζέλα.
Σήμερα είναι μία μέρα γιορτή! Είναι τα γενέθλια της Πέππα!
Την πιο χαρούμενη μέρα του χρόνου την περνάει στο σχολείο με τους αγαπημένους της φίλους της και τη Μαντάμ Γαζέλα.
Η Πέππα περιμένει πως και πως να σβήσει τα κεράκια στην τούρτα της και θυμάται την ημέρα των γενεθλίων του Τζωρτζ που είχε περάσει τέλεια στο πάρκο των δεινοσαύρων. Η Πέππα θα χαρεί ακόμα πιο πολύ γιατί θα συνεχίσει τη μέρα της στο σπίτι του Παππού και της Γιαγιάς Γουρουνάκη και όταν επιστρέψει σπίτι της την περιμένει μια μεγάλη έκπληξη!
Ελάτε να περάσουμε μαζί τα γενέθλια της Πέππα, μέσα σε μαγικά πολύχρωμα σκηνικά, να τραγουδήσουμε με τη Μαντάμ Γαζέλα, να γνωρίσουμε μεγάλους πολύχρωμους δεινόσαυρους, να μάθουμε τους αριθμούς, να λύσουμε αινίγματα για φρούτα και λαχανικά μαζί με τον παππού, να ταΐσουμε τις κοτούλες της γιαγιάς, να χορέψουμε και να διασκεδάσουμε!
Ένα φαντασμαγορικό πάρτι γενεθλίων, όπου η μια έκπληξη διαδέχεται την άλλη, για να καταλήξει σε ένα τεράστιο πάρτι με την Πέππα και τους φίλους της !
Ένα πάρτι έκπληξη! Όλα τα παιδιά στο θέατρο με τους φίλους και την οικογένεια της Πέππα θα φωνάξουν δυνατά «Πάρτι, Πέππα»!
Η παράσταση είναι μία διασκεδαστική διαδραστική περιπέτεια χωρισμένη σε 4 εκπαιδευτικές ενότητες:

Σχολείο Μαντάμ Γαζέλα, παίζω και μαθαίνω αριθμούς
Πάρκο των Δεινόσαυρων, μαθαίνω χρώματα και δεινόσαυρους
Σπίτι Γιαγιάς και Παππού Γουρουνάκη, μαθαίνω φρούτα και λαχανικά με σπαζοκεφαλιές
Πάρτι έκπληξη στο σπίτι της οικογένειας Γουρουνάκη, μουσικοκινητικό παιχνίδι

Η Πέππα και οι φίλοι της, ενθουσιασμένοι, ανυπομονούν να ζήσουν μαζί με τα παιδιά, νέες περιπέτειες και σας προσκαλούν όλους στην μαγική θεατρική παράσταση «ΤΟ ΠΑΡΤΙ ΤΗΣ ΠΕΠΠΑ».

Συντελεστές
Κείμενα: Παύλος Μητσόπουλος
Στίχοι: Παύλος Μητσόπουλος -Μπίλιω Κωνσταντοπούλου
Σκηνοθεσία: Μπίλιω Κωνσταντοπούλου
Σχεδιασμός Σκηνικών/ Κατασκευή Props: Μαγδαληνή Σίγα
Σύνθεση Ενορχήστρωση Μουσικής: Μάριος Αποστολακούλης
Χορογραφίες: Χρήστος Κατίδης
Σχεδιασμός Κατασκευή Επίσημων Μασκώτ: Underdog Entertainment
Video Φωτογραφίες Σχεδιασμός: Παναγιώτης Πέτρου
Παραγωγή: Kolossaion Productions, Underdog Entertainment
Παίζουν:
Ιωάννα Αθανασιάδου, Στέλλα Αθανασιάδου, Ειρήνη Καζαντζόγλου, Ελένη Καϊση, Αλίνα Λαλίκου, Αυγερινή Λιόλιου, Απόστολος Τριανταφύλλου, Θανάσης Χασιώτης

Η επίσημη θεατρική παράσταση «Το Πάρτι της Πέππα» θα βρίσκεται :
στα Χανιά στο Θέατρο Ανατολικής Τάφρου την Κυριακή 6 Αυγούστου 2023 στις 8:30μ.μ.
στην Ιεράπετρα στο 3ο Γυμνάσιο Ιεράπετρας τη Δευτέρα 7 Αυγούστου 2023 στις 8:30μ.μ.
στη Σητεία στο Άλσος Χλουβεράκη την Τρίτη 8 Αυγούστου 2023 στις 8:30μ.μ.,
στις Μοίρες στο Αλσύλλιο Κούλε την Τετάρτη 9 Αυγούστου 2023 στις 8:30μ.μ.
στο Ρέθυμνο στο Θέατρο ΕΡΩΦΙΛΗ Φρούριο Φορτέτζα την Πέμπτη 10 Αυγούστου 2023 στις 8:30μ.μ.,
στην Αμμουδάρα στο Τεχνόπολις την Παρασκευή 11 Αυγούστου 2023 στις 8:30μ.μ.,
στο Ηράκλειο στο Κηποθέατρο ΝΙΚΟΣ ΚΑΖΑΝΤΖΑΚΗΣ το Σάββατο 12 Αυγούστου 2023 στις 8:30μ.μ.
Μην τη χάσετε.

Εισιτήρια προπωλούνται: https://www.viva.gr/tickets/theater/children/to-parti-tis-peppa/ και
ΧΑΝΙΑ: ΜΕΓΑΛΟ ΑΡΣΕΝΑΛΙ (ΚΑΜ) Παλιό Λιμάνι Χανίων (Δευτέρα έως Σάββατο 9:00-14:00) , chania-culture.gr, στο Παλαιοπωλείο «ΤΟ ΠΟΡΤΟΦΟΛΑΚΙ»
ΙΕΡΑΠΕΤΡΑ: Κατάστημα PROGRESSIVE, PLAYBOOK
ΣΗΤΕΙΑ: ΚΑΒΑ Οινώ Κοκολάκης
ΜΟΙΡΕΣ: Βιβλιοπωλείο Αβραάμ και Βιβλιοπωλείο Λυχνάρι

ΡΕΘΥΜΝΟ: INFO KIOSK Πλατεία 4ων Μαρτύρων

ΑΜΜΟΥΔΑΡΑ ΓΑΖΙΟΥ ΗΡΑΚΛΕΙΟ:ΠΟΛΥΧΩΡΟΣ ΤΕΧΝΟΠΟΛΙΣ Λεωφ. Ανδρέα Παπανδρέου 116, Αμμουδάρα Γαζίου (για την παράσταση στο ΤΕΧΝΟΠΟΛΙΣ)
ΗΡΑΚΛΕΙΟ: Κηποθέατρο ΝΙΚΟΣ ΚΑΖΑΝΤΖΑΚΗΣ (για την παράσταση στο ΚΗΠΟΘΕΑΤΡΟ)

Οιδίπους επί Κολωνώ
2023-08-09 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Θέατρο ΕΡΩΦΙΛΗ
ΡΕΘΥΜΝΟ

Σοφοκλή
Οιδίπους επί Κολωνώ
με τον Δημήτρη Καταλειφό
Σκηνοθεσία
Γιώργος Σκεύας
Τετάρτη 9 Αυγούστου

Ο Δημήτρης Καταλειφός, ο κορυφαίος Έλληνας ηθοποιός, στην ωριμότερη στιγμή της σπουδαίας τουπορείας, στην πρώτη του πρωταγωνιστική εμφάνιση στην Επίδαυρο, στοαριστούργημα του Σοφοκλή «Οιδίπους επί Κολωνώ». Την σκηνοθεσία υπογράφει ο Γιώργος Σκεύας. Το θεατρικό γεγονός του καλοκαιριού παρουσιάζεται από τον Πολιτιστικό Οργανισμό «Λυκόφως» σε συμπαραγωγή με το Φεστιβάλ Αθηνών και Επιδαύρου.
Η εμβληματική τραγωδία του Σοφοκλή, «Οιδίπους επί Κολωνώ», παρουσιάζεται φέτος στο Αργολικό Θέατρο με τον Δημήτρη Καταλειφό και μια εκλεκτή ομάδα πρωταγωνιστών –Χρήστος Χατζηπαναγιώτης, Αγγελική Παπαθεμελή, Αλεξάνδρα Αϊδίνη, Μάξιμος Μουμούρης, Χρήστος Σαπουντζής, Γιώργος Νούσης– σε ένα σύνολο δεκατεσσάρων ηθοποιών, υπό τη σκηνοθετική καθοδήγηση του Γιώργου Σκεύα.

Το έργο
Η τραγωδία «Οιδίπους επί Κολωνώ» είναι το τελευταίο έργο του Σοφοκλή.Παρουσιάστηκε για πρώτη φοράπέντε χρόνια μετά το θάνατο του ποιητή και πραγματεύεται το τέλος τουΟιδίποδα, άλλοτε κραταιού βασιλιά της Θήβας.
Ο Οιδίποδας, γέροντας πια,τυφλός και εξόριστος, φτάνει μετά από μακρά περιπλάνηση στον Αθηναϊκό δήμο του Ίππιου Κολωνού, οδηγούμενος από τη μια του κόρη, την Αντιγόνη. Κάθεταισ’ ένα βράχο μέσα στο ιερό άλσος των Ευμενίδων, αλλά κάποιος κάτοικος του Κολωνού τον ανακαλύπτει και του ζητά να φύγει γιατί ο χώρος όπου κάθεται είναι ιερός και άβατος.Ο Οιδίποδας αρνείται γιατί σύμφωνα με τον χρησμό, αυτό το μέρος θα είναι ο τόπος της τελικής του ανάπαυσης. Ο κάτοικος του Κολωνού καλεί τους γέροντες του τόπου να αποφασίσουν. Εκείνοισυμπονούν τον γέροντα ικέτη, αλλάμόλις μαθαίνουν το όνομά του, τρομοκρατούνται και τον διατάζουννα φύγειαμέσως απ’ τη χώρα τους. Ο Οιδίποδας επικαλείταιτην Αθηναϊκή φιλοξενία και ζητά να δει τονΘησέα, τον βασιλιά της Αθήνας, διότι έχει να του προσφέρει μεγάλο δώρο για την πόλη του.Στο μεταξύ, έρχεται αναπάντεχα η Ισμήνη, κόρη του Οιδίποδα, μεταφέροντας τα νέα απ’ τη Θήβα:Οι γιοί του Οιδίποδα ο Πολυνείκης και ο Ετεοκλής, βρίσκονται στα πρόθυρα εμφυλίου πολέμου, διεκδικώντας ο καθένας για τον εαυτό του, τον θρόνο και την εξουσία. Επιπλέον, ένας νέος χρησμός ορίζει πως όποιος έχει με το μέρος του τον Οιδίποδα, νεκρό ή ζωντανό, αυτόςκερδίζει.Καταφτάνει ο Θησέας και ο Οιδίποδας του ζητά προστασία για όσο ζει καθώς και να ταφεί στο χώμα της Αθήνας όταν έρθει το τέλος της ζωής του.Ο Θησέας τιμώνταςτον Οιδίποδα, δεσμεύεται και για τα δύο και τον διαβεβαιώνει ότι είναι ασφαλής.Στη σκηνή εισβάλλει οΚρέοντας, ανακοινώνοντας ότι έρχεται εκ μέρους όλων των Θηβαίων, για να πείσει τον Οιδίποδα να γυρίσει πίσω στην πατρίδα του, τη Θήβα. Όταν βλέπει πως τα λόγια του δεν πείθουναλλά αντίθεταεξοργίζουν τον Οιδίποδα, ο Κρέοντας, για να πετύχει το σκοπό του, καταφεύγει στη βία…

ΤΑΥΤΟΤΗΤΑ ΠΑΡΑΣΤΑΣΗΣ
Μετάφραση: Χρύσα Προκοπάκη, Θάνος Τσακνάκης
Σκηνοθεσία: Γιώργος Σκεύας
Δραματουργική επεξεργασία: Γιώργος Σκεύας, Χρύσα Προκοπάκη
Σκηνικά – Κοστούμια: Λίλη Πεζανού
Μουσική: Σήμη Τσιλαλή
Φωτισμοί: Λευτέρης Παυλόπουλος
Κίνηση: Damiano Ottavio Bigi
Φωτογραφίες: Πάτροκλος Σκαφίδας
Βοηθός σκηνοθέτη: Γιάννης Σαβουιδάκης
Βοηθός ενδυματολόγου: Χάρης Σουλιώτης
Διεύθυνση Παραγωγής: Κατερίνα Μπερδέκα
Βοηθοί Παραγωγής: Βαγγέλης Βογιατζής, Ξένια Καλαντζή
Οργάνωση περιοδείας: 5η Εποχή
Παραγωγή: Γιώργος Λυκιαρδόπουλος
Φεστιβάλ Αθηνών Επιδαύρου

Παίζουν οι ηθοποιοί:
ΔΗΜΗΤΡΗΣ ΚΑΤΑΛΕΙΦΟΣ | ΧΡΗΣΤΟΣ ΧΑΤΖΗΠΑΝΑΓΙΩΤΗΣ | ΑΓΓΕΛΙΚΗ ΠΑΠΑΘΕΜΕΛΗ | ΑΛΕΞΑΝΔΡΑ ΑΙΔΙΝΗ | ΜΑΞΙΜΟΣ ΜΟΥΜΟΥΡΗΣ | ΧΡΗΣΤΟΣ ΣΑΠΟΥΝΤΖΗΣ | ΓΙΩΡΓΟΣ ΝΟΥΣΗΣ | ΝΙΚΟΣ ΝΙΚΑΣ | ΓΙΩΡΓΟΣ ΦΡΙΝΤΖΗΛΑΣ | DΑΜΙΑΝΟOTTAVIOBIGI | NIKOΣ ΔΕΡΤΙΛΗΣ | ΓΙΩΡΓΟΣ ΜΠΟΥΤΣΙΚΑΣ | ΠΑΝΟΣ ΑΠΟΣΤΟΛΟΠΟΥΛΟΣ | ΑΝΤΩΝΗΣ ΑΝΤΩΝΙΑΔΗΣ | ΠΑΡΙΣ ΠΑΡΑΣΚΕΥΑΔΗΣ

ΡΕΘΥΜΝΟ | Τετάρτη 9 Αυγούστου, ώρα 21.30 |
ΠΡΟΠΩΛΗΣΗ: https://www.ticketservices.gr/event/oidipous-epi-kolono.
ΠΡΟΠΩΛΗΣΗ: Ticketservices.gr & Tαμείο Θεάτρου
-Κιόσκι του Δήμου, Πλατεία 4ων Μαρτύρων
Χορηγός επικοινωνίας: ΗΧΟΣ FM 94.2

Γιάννης Αγγελάκας & 100°C live
2023-08-08 21:30 - 23:30 | Θέατρο Μυθωδία, Γεράνι
Οι εμφανίσεις του Γιάννη Αγγελάκα με τους 100°C, μοιάζουν περισσότερο με γιορτή παρά με συναυλία. Όλοι τους δημιουργικοί, ανατρεπτικοί και κυρίως ανήσυχοι, μας παρασύρουν σε ένα ταξίδι που ξεκινά από τις “Τρύπες” και έχει τελευταία στάση τον δίσκο “Έχω κέφια” που κυκλοφόρησαν το 2022.

Τους 100°C αποτελούν οι: Λαμπρινή Γρηγοριάδου στην ακουστική κιθάρα, Αλέξης Αρχοντής στα τύμπανα, Γιώργος Αβραμίδης στην τρομπέτα, Ηλίας Μπαγλάνης στα πλήκτρα, Αλέξανδρος Κόντζογλου στην ηλεκτρική κιθάρα και ο Μιχάλης Καρανίκος στο τρομπόνι.

Την επιμέλεια του ήχου έχουν ο Γιώργος Ταχτσίδης και ο Μίμης Κωνσταντινίδης.

Πανηγύρι Σωτήρα Χριστού
2023-08-06 21:30 - 23:30 | Καπεδιανά
-Με την ξεχωριστή φιλοξενία και φέτος ο Πολιτιστικός Σύλλογος Καπεδιανά σας καλεί στο πανηγύρι του Σωτήρα Χριστού την Κυριακή 6 Αυγούστου 2023 ,στο προαύλιο χώρο της εκκλησίας.
Θα σας διασκεδάσει ο Νίκος Καρκάνης με το συγκρότημά του.

– Τηλέφωνα επικοινωνίας: 6974762087 και 6947611310.

13ο Μουσικό Διδασκαλείο στο Μέρωνα Αμαρίου
2023-08-06 08:00 - 2023-08-11 17:00 | Μέρωνας, Δήμος Αμαρίου, Δήμος Αμαρίου, 740 61, Ελλάδα
Στις διαδρομές της Κρητικής δημοτικής μουσικής και στα αυθεντικά βήματα των τοπικών χορών βαδίζει στέρεα και φέτος το «Μουσικό Διδασκαλείο» του Μέρωνα.
Μέσα στη μοναδική φύση του Αμαρίου, στο κέντρο του νομού Ρεθύμνου, ο Πολιτιστικός Σύλλογος και οι κάτοικοι του Μέρωνα ανοίγουν από τις 6 έως τις 11 Αυγούστου το παλιό σχολειό του χωριού.
Το φετινό Διδασκαλείο θα περιλαμβάνει μαθήματα Κρητικής λύρας, λαούτου, πνευστών, μαντολίνου, βιολιού, σαντουριού, τραγουδιού και Κρητικών χορών, καθώς και παράλληλες δράσεις.

Δημήτρης Σγουρός : Κρητική λύρα
Επιλεγμένα τραγούδια από τη δισκογραφία του Δερμιτζογιάννη και διάφοροι σκοποί από την Ανατολική Κρήτη
Το μάθημα θα απευθύνεται σε μαθητές που βρίσκονται σε ένα επίπεδο μετρίου και άνω και δεν θα υπάρξει διαχωρισμός τμημάτων αρχαρίων και προχωρημένων.
Αυτό σημαίνει ότι ο μαθητής-ενδιαφερόμενος πρέπει να έχει μια σχετική εμπειρία στο όργανο και να μπορεί να εκτελέσει με τη βοήθεια του δασκάλου τις μουσικές φράσεις-παραλλαγές και σκοπούς που θα επιδεικνύονται. Εννοείται ότι όπου και όποτε χρειάζεται περισσότερη βοήθεια, αυτή θα παρέχεται.
Επίσης, αν παρ’ όλα αυτά ένας ενδιαφερόμενος που είναι σε αρχικό στάδιο, θέλει να συμμετέχει και να επωφεληθεί όσο μπορεί από τα μαθήματα, είναι ευπρόσδεκτος
Δυνατότητα συμμετοχής μαθητών με μουσικό όργανο της επιλογής τους.

Δημήτρης Σιδερής : Kρητικό λαούτο
Τεχνικές συνοδείας και σόλο ερμηνείας , ο ρόλος του οργάνου και ο αυτοσχεδιασμός των παραλλαγών. Ιδιαίτερη έμφαση στη μουσική φόρμα του Συρτού και τα αστικά τραγούδια της Κρήτης. Σύσταση μουσικής ομάδας Κρητικού λαούτου.
(Δυνατότητα συμμετοχής και «συγγενών» μουσικών οργάνων)

Γιώργος Ζαχαριουδάκης : Κρητικά πνευστά
Τα Πνευστά Όργανα της Κρήτης
Ερμηνεία κρητικής μουσικής και τεχνικές εκτέλεσης κρητικών πνευστών οργάνων (σφυροθιάμπολο, μαντούρα, ασκομαντούρα). Θέμα και παραλλαγές στην κρητική μουσική.
Θα δημιουργηθούν δυο τμήματα σύμφωνα με το επίπεδο των μαθητών (αρχάριοι και προχωρημένοι). Παρ‘ όλο που θα δημιουργηθούν δυο ομάδες διαφορετικών επιπέδων, όλοι οι μαθητές θα μπορούν να παρακολουθούν και τα δυο τμήματα αν το επιθυμούν.
Δυνατότητα συμμετοχής και «συγγενών» μουσικών οργάνων

Μιχάλης Κονταξάκης : Κρητικό Μαντολίνο
Κρητικό Μαντολίνο -Ρεπερτόριο και τεχνική
Το σεμινάριο κρητικού μαντολίνου απευθύνεται σε μαθητές που βρίσκονται σε ένα επίπεδο μετρίου και άνω. Θα ασχοληθούμε με τον στολισμό επιλεγμένων μελωδιών της κρητικής μουσικής και τις παραλλαγές τους. Θα δούμε τα χαρακτηριστικά που διαμορφώνουν αυτό που θεωρείται “κρητικό μαντολίνο”. Στόχος να κατακτήσουν οι μαθητές γνώσεις που θα τους οδηγήσουν στο καλύτερο ερμηνευτικό αποτέλεσμα.

Στρατής Σκαράκης : Βιολί Δυτικής Κρήτης
Εισαγωγή στο Κισσαμίτικο μουσικό ιδίωμα. Εκμάθηση μουσικών συνθέσεων των παρακάτω:

Συρτά: «Χανιώτικος-πρώτος, Μελισιανός, 2ος Γραμπουσιανός, Κολυμπαριανός, Θερισιανός, Πυργιανός»
Πεντοζάλη: Επιλεγμένες στροφές
Το Ρόδο
Ριζίτικο: «Από την άκρη των ακριώ»

Φάνης Καρούσος: Σαντούρι
Το Σαντούρι στο Κρητικό σύνολο

Τρόποι Συνοδείας
Οι ήχοι και οι ιδιότητες τους
Τα τετράχορδα και η χρήση τους στην Κρητική Μουσική
Μελωδικές γραμμές, παραλλαγές και αυτοσχεδιασμός
Μελέτη και ανάλυση από επιλεγμένο Κρητικό ρεπερτόριο

Μαρία Κώτη: Τραγούδια και σκοποί της Κρήτης
Μουσική και μουσικοί της Κρήτης του χτες και του σήμερα
Στο σεμινάριο θα γνωρίσουμε μερικούς απ’ τους σημαντικότερους εκπροσώπους της Κρητικής μουσικής μέσα από επιλεγμένα χαρακτηριστικά παραδοσιακά τραγούδια καθώς και προσωπικές συνθέσεις τους ,απ’ όλο το φάσμα της Κρητικής μουσικής παράδοσης:συρτά, κοντυλιές της ενδοχώρας, αμανέδες των αστικών παραλίων ,ρεμπετοκρητικά, τραγούδια της τάβλας, νανουρίσματα, ριζίτικα, τελετουργικά κ.α). Ιδιαίτερη αναφορά στη μουσική παράδοση του Ρεθύμνου και στους σπουδαιότερους εκπροσώπους της. Η αδιάλειπτη συνέχεια της Κρητικής μουσικής παράδοσης μέσα από ερμηνείες και συνθέσεις παλιών και νεότερων δημιουργών κι ερμηνευτών της.

Γιακουμάκης Νίκος – Βαγγέλα Κατερίνα: Χοροδιδασκαλείο
Κρητικοί Χοροί – Τοπικά ιδιώματα
Συρτό, Μαλεβιζιώτης, Πεντοζάλι, Σούστα, Κρητικός ή Πηδηχτός χορός (αυτοσχεδιασμός) Ζερβόδεξος, Μπριμιανός, Ξενομπασάρης ή Μανάς , ”Ο Αγκαλιαστός της Ιεράπετρας”, Πρινιανός και Βουργάρης του Κρούστα
*Θα δοθεί έµφαση στην επικοινωνία µεταξύ µουσικού και χορευτή, µε κοινά µαθήµατα των τµηµάτων µουσικής και χορού.
(το σεµινάριο απευθύνεται σε αρχάριους και προχωρηµένους )

ΠΑΡΑΛΗΛΛΕΣ ΔΡΑΣΕΙΣ

Μαγερέματα: Βιωματικό εργαστήριο με καθοδήγηση από νοικοκυρές του χωριού

Δημιουργική απασχόληση παιδιών

Βρείτε περισσότερα ΕΔΩ.

Πανηγύρι στη Μύρθιο Ρεθύμνης
2023-08-05 22:00 - 23:30 | Μύρθιος
Το Σάββατο 5 Αυγούστου και ώρα 22:00 στο προαύλιο χώρο της πλατείας στη Μύρθιο Ρεθύμνης, πραγματοποιείται το ετήσιο πανηγύρι του χωριού.

Θα σας διασκεδάσει ο Γιώργος Αλεξαντωνάκης με το συγκρότημα του.
Είσοδος 18 ευρώ με πλήρες μενού.
Παιδιά κάτω των 10 ετών δωρεάν.

Πανηγύρι στην Αρχοντική
2023-08-05 21:00 - 23:30 | Αρχοντική
Ο πολιτιστικός σύλλογος Αρχοντικής διοργανώνει πανηγύρι στην πλατεία του χωριού , παραμονή του Σωτήρος Χριστού με τον Β.Σταυρακάκη , Γ.Μανωλάκη & Γ.Σκορδαλο .

Ωρα έναρξης 21:00
Είσοδος 15€, πλήρες μενού
Κρατήσεις :6979118682
